# TEE KONSTRUKTSIOONIDE TAASTAMISE LEPING nr 3.2-3/25/633-1

**Transpordiamet (edaspidi TRAM), registrikoodiga 70001490, asukohaga Valge 4, 11413 Tallinn**, mida esindab volituse alusel Lääne osakonna juhataja Hannes Vaidla

ja

**MTÜ Hiiumaa Ralliklubi (edaspidi huvitatud isik)**, registrikoodiga 80412550, asukohaga Nõmme, 92246 Lauka küla, Hiiumaa vald, kui autoralli korraldamisest riigiteedel huvitatud isik, keda esindab põhikirja alusel juhatuse liige Moonika Kurba

edaspidi TRAM ja Huvitatud isik üksikult nimetatud pool ja ühiselt pooled,

*võttes arvesse, et:*

1. Huvitatud isik soovib kasutada riigiteid (edaspidi tee) Hiiumaa Rahvasprint võistluse korraldamiseks (edaspidi võistlus) 17.05.2025. aastal;
2. käesoleva lepingu alusel sõlmib huvitatud isik kahepoolsed lepingud tee ettevalmistamiseks ja taastamiseks seoses võistlusega (edaspidi teetööd) ning rahastab teetööd;
3. Huvitatud isik korraldab teetöödele pädevate teostajate leidmise. Huvitatud isik ja edukad pakkujad sõlmivad kahepoolsed lepingud teetöödeks;

sõlmivad pooled käesoleva lepingu (edaspidi leping) täpsustamaks poolte kohustusi alljärgnevatel tingimustel:

# Lepingu objekt

* 1. Lepingu objektideks on riigiteed 12107 Partsi karjääri tee km 0,0-1,095 ja 12166 Sakla-Loja-Vilivalla tee km 0,1-1,7 vastavalt lepingu lisale 1.

# Lepinguosaliste kohustused Huvitatud isik kohustub:

* 1. tagama, et vajadusel tehakse enne võistlust teetööd vastavalt lisale 2. Täpsed tee lõigud vaatavad TRAM ja huvitatud isik üle;
	2. järgima Partsi karjääri kasutamise tingimusi vastavalt lisale 3;
	3. kooskõlastama ajutise liikluskorralduse TRAM-iga;
	4. enne võistluse toimumist ja pärast seda võistluseks kasutatavate teede ülevaatus, hinnates katete, truupide, kraavide jne seisukorda ja võistluse käigus tekitatud kahjustusi. Ülevaatusel osalevad TRAM lääne teehoiu üksuse vastava maakonnaesinduse hoolde projektijuht, hooldeettevõtte esindaja ja võistluse korraldajapoolne esindaja koos teed taastava ettevõtte esindajaga;
	5. tagama, et teel taastatakse liiklus ning tagatakse teele vastavad minimaalsed seisundinõuded 2 tundi pärast vastava kiiruskatse viimast läbimist;
	6. tagama, et tee konstruktsioonide täielik taastamine tuleb lõpetada 7 päeva jooksul pärast võistlust.
	7. tagama, et TRAM esindajale esitatakse 3 tööpäeva enne kõikide teetöödel kasutatavate materjalide vastavusdeklaratsioonid (või toimivusdeklaratsioonid) ja akrediteeritud labori katseprotokollid. Vastavusdeklaratsioonid ja katseprotokollid peavad olema eestikeelsed ning katseprotokollid ei tohi olla vanemad kui 1 aasta;
	8. lubama TRAM esindajal võtta kõigist teetöödel tee konstruktsioonides kasutatavatest materjalidest piisavas mahus kontrollproove. Kui teetöödel kasutatakse konstruktsioonides tee ehitamise kvaliteedi nõuetele mitte vastavaid materjale, kohustub huvitatud isik need välja vahetama oma kuludega;
	9. lubama TRAM-i esindajal teostada teetööde (sh erinevaid õigusaktidest sätestatud kontrollmõõtmisi) kontrolli vastavalt kehtivatele õigusaktidele;
	10. tagama teetööde ümbertegemise, kui ehitustöid pole teostatud õigusaktides sätestatud tingimustel;
	11. tagama, et kulumiskihi ehitamisel kontrollitakse iga kihi tihendustegurit ja elastsusmoodulit. Huvitatud isik peab võimaldama TRAM esindajal kontrollida tihendustegurit ja elastsusmoodulit. Kui tihendustegurid või elastsusmooduli näitajad ei vasta nõutule, kohustub huvitatud isik töö ümber tegema. Kui teetööde teostamisel pole tihendustegureid kontrollitud, on TRAM-l õigus nõuda konstruktsioonide avamist ning kontrollida tihendustegureid. Kõik konstruktsioonide avamisega seotud kulud kannab huvitatud isik;
	12. tagama, et kõik lepingu objektil teostatavad teetööde muudatused kooskõlastatakse TRAM-ga;
	13. tagama, et teetöödel järgitakse TRAM peadirektori käskkirjaga kehtestatud juhendit

„[Riigiteede ajutine liikluskorraldus“ ja TRAM-ga kooskõlastatud liikluskorralduse projekti;](https://www.mnt.ee/sites/default/files/Dokumendid/riigiteede_ajutine_liikluskorraldus.pdf)

* 1. tagama, et teetöödele kehtib 2 (kahe) aastane garantiiperiood ja garantiiperioodil TRAM avastatud kõik asjakohased puudused on garantiiperiood lõpus likvideeritud. Garantiiperiood algab TRAM poolsest tööde vastuvõtmisest;
	2. informeerima TRAM esindajat 1 (üks) tööpäev ette kõigist kaetud tööde valmimisest ja vajadusest töö vastu võtta;

# TRAM kohustub:

* 1. andma viivitamatult huvitatud isikule ja/või töövõtjatele teetöödeks vajalikku informatsiooni oma pädevuse piires;

# TRAM-il on õigus:

* 1. nõuda teetööde ümbertegemist, kui tehtud ehitustööd ei vasta õigusaktidega kehtestatud nõuetele.
	2. nõuda iga lepingu olulise rikkumise korral (sh ajutise liikluskorralduse nõuete) leppetrahvi summas kuni 3000 eurot. Leppetrahvi määramine ei vabasta huvitatud isikut lepingu kohustutse täitmise eest.

# Pooltevahelised avaldused ja kinnitused

Lepingule allakirjutamisega pooled avaldavad ja kinnitavad, et:

* 1. nad on teadlikud, et lepingu alusel tehtud teetööde näol on tegemist riigitee koosseisu kuuluvate teedega, mis jäävad TRAM omandisse;
	2. järgitud on kõiki reegleid, protseduure ja kooskõlastusi, mis on ette nähtud Lepingus toodud kohustuste võtmiseks;
	3. Lepingu sõlmimiseks on olemas kõik õigused ja volitused ning lepingu sõlmimine ja täitmine ei riku ega ületa olemasolevaid volitusi;
	4. Täiendavalt avaldab ja kinnitab huvitatud isik, et on:

teadlik sellest, et lepingu alusel ei saa TRAM-il peale asjakohastes õigusaktides sätestatu tekkida Huvitatud isiku ees rahalisi kohustusi ega õiguspärast ootust sellele, hoolimata kantud kulutustest;

5.4.2 teadlik sellest, et teetööd toimuvad Huvitatud isiku kulul.

# Pooltevahelised teated

* 1. Lepinguosaliste vahelised lepinguga seotud teated peavad olema esitatud kirjalikus vormis, välja arvatud juhtudel, kui teated on informatiivse iseloomuga ja nende edastamisel teisele poolele ei ole õiguslikke tagajärgi.
	2. Kirjalikud teated saadetakse pooltele e-posti teel. Kui ühe Poole teade on teisele poolele saadetud Lepingus märgitud e-posti aadressil, loetakse see kättesaaduks järgmisel tööpäeval.
	3. Lepingu pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast arvates, kui teates ei ole ette nähtud vastamiseks pikemat tähtaega.

# Huvitatud isiku vastutus

* 1. Lepinguga võetud kohustuste täitmata jätmise või mittekohase täitmise korral on Huvitatud isik kohustatud hüvitama TRAM-ile või kolmandatele isikutele oma tegevuse või tegevusetusega tekitatud kahju. Huvitatud Isik kohustub oma kulul esindama TRAM-i Lepingu alusel täidetavate ülesannete või toimingutega seotud kõigis vaidlustes kolmandate isikutega (sh kohtuvaidlustes) ning kandma kõik sellega kaasnevad menetluskulud.

# Lepingu kehtivus ja muutmine

* 1. Leping jõustub lepinguosaliste allkirjastamisest ning kehtib lepinguliste kohustuste täitmiseni. Leping loetakse täidetuks kõigi lepingus nimetatud kohustuste nõuetekohase täitmisega.
	2. TRAM võib lepingust taganeda huvitatud isiku poolse Lepingu olulise rikkumise korral.
	3. Lepingu oluliseks rikkumiseks loevad pooled lepinguga võetud kohustuste mittekohast täitmist.
	4. Lepingut võib muuta ainult poolte kirjalikul kokkuleppel. Muudatused jõustuvad allakirjutamisest või lepinguosaliste kirjalikult määratud tähtajal. Kirjalikku vormi järgimata tehtud muudatused on tühised.

# Lõppsätted

* 1. Lepingu täitmisel lepinguosaliste vahel tekkivad vaidlused ja erimeelsused, milles lepinguosalised ei saavuta kokkulepet läbirääkimiste teel, lahendatakse kohtulikus korras.
	2. Lepinguga võetud kohustuste täitmata jätmise või mittenõuetekohase täitmise eest vastutavad lepinguosalised lepinguga ning Eesti Vabariigis kehtivate õigusaktidega ettenähtud korras ja ulatuses.
	3. Leping on koostatud eesti keeles ja allkirjastatud digitaalselt.
	4. Lepinguosaliste kontaktisikuteks on:

Huvitatud isik: Moonika Kurba, e-post: hiiumaaralliklubi@gmail.com TRAM esindaja: Marika Koppel, e-post: marika.koppel@transpordiamet.ee

1. Käesolev leping on sõlmitud digitaalselt allkirjastatuna ja jõustub TRAM ning huvitatud isikute esindajate allkirjade andmisest.
2. Lisad:
	1. Lisa 1. Võistluseks kasutatavate riigiteede lõigud.
	2. Lisa 2. Teetööde kirjeldused.

# Poolte allkirjad

TRAM: Huvitatud isik:

*/digitaalselt allkirjastatud/ /digitaalselt allkirjastatud/*